כתב ערוץ 2 משה נוסבאום יצא לסיור במקום הכי מאובטח בירושלים 'שער שכם', שם הסתובבו 28 שוטרים ולוחמי מג"ב. כמעט בכל רגע נתון נבדקו צעירים חשודים שחלפו במקום. בתחילת השבוע הוצבו באזור כלבנים עם כלבים שמזהים חומרי נפץ. הם מסיירים שם לאורך כל שעות היממה.
מתחילת פברואר במשך כשבועיים היו באזור שער שכם שמונה פיגועים וניסיונות לפיגועים. במשטרה הבינו כי המקום הזה הפך ליעד המועדף והעיקרי של המחבלים לפיגועים בירושלים. בשלב הראשון נעשה באזור חישוף – גיזום של כל העצים והשיחים שהסתירו את שדה הראייה של השוטרים.
במקביל, הותקנו במקום עוד מצלמות אבטחה. בסך הכל יש שמונה מצלמות אבטחה שמכסות את האזור כולו. אם לא די בכך, מציבה המשטרה בכל שעות היום תצפיתנים בחלון שפעור מעל שער שכם ושמממנו ניתן לצפות למרחק של מאות מטרים.
ב'בית היהודי' יוצאים נגד בנט: "ניסה לקחת ראשי סניפים שלנו"